**DÔLEŽITÝ OZNAM**

**v súvislosti s aktuálnou epidemiologickou situáciou**

V prípade, ak sa deti, žiaci a zamestnanci školy vracajú do materskej školy, základnej školy a na pracovisko po tom, ako absolvovali dovolenku v rizikových krajinách, alebo lyžovačku v severnom Taliansku, alebo v prípadoch súvisiacich s partnerstvami v rámci projektov, ktoré realizujeme (napr. vycestovanie do rizikových krajín, prípadne prijatie návštev z týchto   
krajín na našej škole), vydávam nasledovný oznam s nasledovnými informáciami:  
  
Považujem za dôležité upozorniť Vás, aby ste tejto téme venovali dostatočnú pozornosť,  aby ste dôsledne dbali na dodržiavanie všetkých odporúčaní hlavného hygienika SR a sledovali všetky dostupné informácie o vývoji epidemiologickej situácie na ich webovej stránke ([www.ruvzba.sk](http://www.ruvzba.sk/)<[http://www.ruvzba.sk](http://www.ruvzba.sk/)>).  
  
**Riaditeľom** ukladáme povinnosť, aby informovali zamestnancov, že v prípade výskytu chrípkového ochorenia zamestnanci ostali v domácom prostredí a aby učitelia, vychovávatelia informovali zákonných zástupcov detí a žiakov, že v prípade výskytu chrípkového ochorenia nechali deti a žiakov v domácom prostredí, aby sa zabránilo šíreniu chrípky a aby sa vylúčili všetky možné riziká.

**Riaditelia** podajú informácie všetkým zamestnancom základnej školy, materskej školy, aby kládli zvýšený dôraz na dodržiavanie preventívnych opatrení.

Triedni učitelia v základných školách podajú žiakom v rámci triednickej hodiny nasledovné informácie a vychovávatelia budú u žiakov klásť zvýšený dôraz na dodržiavanie preventívnych opatrení.

*Hlavný hygienik SR odporúča dodržiavať nasledovné preventívne opatrenia:*

* často si umývať ruky mydlom a vodou, najmenej po dobu 20 sekúnd, môže sa použiť

dezinfekčný prostriedok na ruky na báze alkoholu

* očí, nosa a úst sa nedotýkať neumytými rukami
* zakrývať si nos a ústa pri kašľaní a kýchaní jednorazovou papierovou vreckovkou a následne ju zahodiť do koša
* vyhýbať sa blízkemu kontaktu s ľuďmi, ktorí javia príznaky nádchy alebo chrípky
* ak je človek chorý, lieči sa doma
* zabrániť nechránenému kontaktu s divými alebo hospodárskymi zvieratami
* 14 dní od príchodu z oblasti postihnutej novým koronavírusom je potrebné kontrolovať svoj zdravotný stav (horúčka, kašeľ, bolesť hrdla, dýchavičnosť)
* v prípade klinických príznakov po návrate je potrebné ihneď vyhľadať lekára a informovať ho  cestovateľskej anamnéze.

Ak všeobecný lekár vysloví podozrenie z ochorenia spôsobeného novým koronavírusom 2019-nCoV (zodpovedne posúdi klinické a epidemiologické kritériá s dôrazom na cestovateľskú anamnézu), pacient bude riešený na príslušnom infektologickom pracovisku, ktoré určí ďalší postup liečby.

Odborní pracovníci Regionálneho úradu verejného zdravotníctva Bratislava   
zriadili k otázkam verejnosti týkajúcim sa nového koronavírusu Call   
centrum s nepretržitou prevádzkou, odborníkov je možné kontaktovať   
mailom na  [novykoronavirus@uvzsr.sk](https://webmail.websupport.sk/imp/dynamic.php?page=mailbox)<mailto:[novykoronavirus@uvzsr.sk>,](https://webmail.websupport.sk/imp/dynamic.php?page=mailbox) ako aj na telefónnych číslach 0917/222 682 a 0918/659 580.

Všetkých riaditeľov materských škôl a základných škôl v zriaďovateľskej pôsobnosti MČ-Petržalka žiadame o priebežné informovanie na oddelenie školstva o stave vzhľadom na danú situáciu alebo v prípade podozrenia na dané ochorenie.

Ing. Andrea Garanová

poverená vedením OŠ